CELEX: 32000R0548
Language: sk
Date: 2000-03-14 00:00:00
Title: Nariadenie Komisie (ES) č. 548/2000 zo 14. marca 2000, ktorým sa mení a dopĺňa nariadenie (EHS) č. 94/92 o podrobných pravidlách na vykonávanie opatrení pre dovoz z tretích krajín ustanovených v nariadení (EHS) č. 2092/91

Dôležité právne oznámenie

|

32000R0548

Úradný vestník L 067 , 15/03/2000 S. 0012 - 0013

		Nariadenie Komisie (ES) č. 548/2000zo 14. marca 2000,ktorým sa mení a dopĺňa nariadenie (EHS) č. 94/92 o podrobných pravidlách na vykonávanie opatrení pre dovoz z tretích krajín ustanovených v nariadení (EHS) č. 2092/91KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín [1], naposledy zmenené a doplnené nariadením Komisie (ES) č. 331/2000 [2], najmä na článok 11 ods. 1,keďže:(1) Článok 11 ods. 1 nariadenia (EHS) č. 2092/91 stanovuje, že s výrobkami dovezenými z tretích krajín sa môže obchodovať len v tom prípade, ak pochádzajú z tretej krajiny, ktorá je zaradená v zozname zostavenom v súlade s podmienkami článku 11 ods. 2 nariadenia (EHS) č. 2092/91. Taký zoznam sa nachádza v prílohe k nariadeniu Komisie (EHS) č. 94/92 [3], naposledy zmenenému a doplnenému nariadením (ES) č. 1367/98 [4].(2) Česká republika predložila Komisii žiadosť o zaradenie na zoznam uvedený v článku 11 ods. 1 nariadenia (EHS) č. 2092/91 spolu s informáciami vyžadovanými podľa článku 2 ods. 2 nariadenia (EHS) č. 94/92.(3) Preverovanie týchto informácií a následná diskusia s príslušnými orgánmi Českej republiky viedli k záveru, že pravidlá výroby a kontroly sú v tejto krajine totožné s pravidlami stanovenými v nariadení (EHS) č. 2092/91.(4) Doba trvania zaradenia Argentíny, Austrálie, Maďarska a Izraela na zoznam podľa článku 11 ods. 1 nariadenia (EHS) č. 2092/91 sa skončí 30. júna 2000, preto je potrebné ju ďalej predĺžiť, v snahe pokračovať v dovoze. Pokiaľ ide o Izrael a Argentínu, predĺženie doby sa prehodnotí na základe vykonaných alebo plánovaných kontrolných návštev v týchto krajinách.(5) Maďarské orgány oznámili zmenu názvu maďarského kontrolného subjektu Biokultura, ktorý je tiež potrebné zaradiť do prílohy.(6) Pre Austráliu, Izrael a Švajčiarsko sa vyžadujú niektoré technické aktualizácie.(7) Opatrenia prijaté v tomto nariadení sú v súlade so stanoviskom výboru zriadeného podľa článku 14 nariadenia (EHS) č. 2092/91,PRIJALA TOTO NARIADENIE:Článok 1Príloha k nariadeniu (EHS) č. 94/92 sa týmto mení a dopĺňa tak, ako je uvedené v prílohe k tomuto nariadeniu.Článok 2Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev.Toto nariadenie je záväzné vo svojej celistvosti a priamo uplatniteľné vo všetkých členských štátoch.V Bruseli 14. marca 2000Za KomisiuFranz Fischlerčlen Komisie[1] Ú. v. ES L 198, 22.7.1991, s. 1.[2] Ú. v. ES L 48, 19.2.2000, s. 1.[3] Ú. v. ES L 11, 17.1.1992, s. 14.[4] Ú. v. ES L 185, 30.6.1998, s. 11.--------------------------------------------------PRÍLOHA1. Nasledujúci text sa vloží za text týkajúci sa Austrálie:"ČESKÁ REPUBLIKA:1. Kategórie produktov:a) nespracované rastlinné výrobky v zmysle článku 1 ods. 1 písm. a) nariadenia (EHS) č. 2092/91;b) potraviny zložené z podstatnej časti z jednej alebo viacerých prísad rastlinného pôvodu v zmysle článku 1 ods. 1 písm. b) nariadenia (EHS) č. 2092/91.2. Pôvod: Produkty kategórie 1 písm. a) a ekologicky vypestované prísady produktu 1 písm. b) sa dopestovali v Českej republike.3. Kontrolný subjekt: KEZ o.p.s.4. Subjekt vydávajúci osvedčenia:- Oddelenie štrukturálnej politiky a ekológie (Ministerstvo pôdohospodárstva)- KEZ o.p.s.5. Trvanie zaradenia: do 30. júna 2003."2. Bod 5 textu týkajúceho sa Argentíny, Austrálie, Maďarska a Izraela sa nahrádza takto:"5. Trvanie zaradenia: do 30. júna 2003."3. Body 3 a 4 textu týkajúceho sa Maďarska sa nahrádzajú takto:"3. Kontrolný subjekt: Biokontroll Hungária Közhasnú Társaság (Biokontroll Hungária Kht) a Skal4. Subjekt vydávajúci povolenie: Biokontroll Hungária Közhasnú Társaság a Skal (kancelária v Maďarsku)."4. V bode 3 textu týkajúceho sa Austrálie sa názov kontrolného subjektu "Australian Quarantine Inspection Service (AQIS)" nahrádza takto: "Australian Quarantine and Inspection Service (AQIS) (Department of Agriculture, Fisheries and Forestry)"5. Bod 3 textu týkajúceho sa Izraela sa nahrádza takto:"Kontrolný subjekt: Plant Protection and Inspections Services (PPIS) (Ministry of Agriculture and Rural Development)."6. Bod 3 textu týkajúceho sa Švajčiarska sa nahrádza takto:"3. Kontrolný subjekt: Institut für Marktökologie (IMO), bio.inspecta AG a Schweizerische Vereinigung für Qualitäts und Management-Systems (SQS)."--------------------------------------------------